text: To kvæstet i trafikulykke
  24 august 2010 kl. 06.30
  En 39-årig kvinde og en 45-årig mand blev her til morgen kvæstet i en trafikulykke ved Vejle.
  Kort før klokken syv mandag morgen kom den 39-årige kvinde kørende og drejede ud på Viborg Hovedvej i Vejle. Her overså hun den ubetingede vigepligt og ramte en 45-årig mand.
  Begge tilskadekomne er fra Vejle-området. Det er endnu uvist, hvor alvorligt de er kommet til skade, men begge blev efter ulykken hentet af en ambulance.
  